Α’ στάσιµο (στιχ. 1220-1285)

**Xορός - χορικά άσµατα**

Ο Χορός συνήθως βρισκόταν σε σχηµατισµό ορθογώνιο ή κυκλικό και ενώ µπορούσε κάπου - κάπου να γίνεται άτακτος, παράφορος και γρήγορος, συνήθως ήταν σοβαρός σεµνός και επιβλητικός. Ο αρχαίος Ελληνικός Χορός ήταν επίσης µιµητικός και εκφραστικός. Με τη χρησιµοποίηση των χεριών, των βραχιόνων και του σώµατος, εξέφραζε τη διάθεση, τα συναισθήµατα και το χαρακτήρα του τραγουδιού που συνόδευε. Ο Χορός αν και αποτελείται από οµάδα ατόµων αποτελεί ένα «οµοιογενές και απρόσωπο» σύνολο πράγµα που φαίνεται από την οµοιοµορφία στην εµφάνιση, τον απόλυτο συντονισµό στις κινήσεις, και τη χρησιµοποίηση του α΄ ενικού προσώπου αντί για α΄ πληθυντικό.

Ο Χορός ήταν αναπόσπαστο µέρος πολλών θρησκευτικών και κοσµικών τελετών. (γιορτές, γάµοι, κηδείες, εορτασµοί νίκης).Ένας Χορός δάνειζε µεγαλοπρέπεια και βάθος σε όλες τις εορταστικές περιστάσεις στη ζωή του Έλληνα.

Tα χορικά τραγούδια της «Ελένης» είναι λίγα µικρά σε έκταση και φαίνεται να έχουν πολύ µικρή σχέση µε την υπόθεση του έργου. Σ¨ αυτά δεν υπάρχουν υποκριτές ούτε διάλογος και εξέλιξη της δράσης. Αντίθετα υπάρχει µουσική, όρχηση του χορού, πλούσια εκφραστικά µέσα και πολλές αναφορές σε µυθικά πρόσωπα και µυθικές ιστορίες.

**Λειτουργικότητα του Α΄ στάσιµου της Ελένης**

1) Το στάσιµο λειτουργεί ως επιβράδυνση, που εξασφαλίζει στην Ελένη τον απαραίτητο χρόνο να αλλάξει µάσκα και κοστούµι.

2) Με το Χορό και τη µουσική ανακουφίζει και ξεκουράζει τους θεατές που έχουν περάσει στιγµές έντασης και αγωνίας από το προηγούµενο επεισόδιο.

3) Χωρίζει το β΄ επεισόδιο από το γ΄ όπου εµφανίζεται ο Θεοκλύµενος καιαρχίζει να εφαρµόζεται το παράτολµο σχέδιο της Ελένης.

**Σχέση του χορικού µε την υπόθεση του έργου**

Στο α΄ στάσιµο αναπτύσσονται θέµατα που ήδη έχουµε συναντήσει όπως:

α) Η φύση και ο ρόλος των θεών, ο πόλεµος. Το στάσιµο συνοψίζει τα θέµατα αυτά προβάλλοντας παράλληλα την άποψη του χορού.

β) Η αντίθεση ανάµεσα στο «φαίνεσθαι» και το «είναι». Στο στίχο 1252 ο χορός αναρωτιέται αν το οµοίωµα της Ελένης αποτελεί για το Μενέλαο βραβείο ή αιτία συµφορών.

γ) Το θέµα του δόλου. Οι ενέργειες του Ναύπλιου και των θεών εµπεριέχουν το δόλο όπως και το σχέδιο της Ελένης.